A4-0017/97

Ψήφισμα για την έκθεση της Επιτροπής σχετικά με την ανάπτυξη, επικύρωση και νόμιμη αποδοχή των μεθόδων που μπορούν να υποκαταστήσουν τα πειράματα σε ζώα στον τομέα των καλλυντικών προϊόντων - 1995 (COM(96)0365 - C4-0662/96).

Το Ευρωπαϊκό Κοινοβούλιο,

- έχοντας υπόψη την ετήσια έκθεση της Επιτροπής για το 1995, σχετικά με την ανάπτυξη, επικύρωση και νόμιμη αποδοχή των μεθόδων που μπορούν να υποκαταστήσουν τα πειράματα σε ζώα στον τομέα των καλλυντικών προϊόντων (COM(96)0365 - C4-0662/96),

- έχοντας υπόψη την ετήσια έκθεση της Επιτροπής για το 1994, σχετικά με την ανάπτυξη, επικύρωση και νόμιμη αποδοχή των μεθόδων που μπορούν να υποκαταστήσουν τα πειράματα σε ζώα στον τομέα των καλλυντικών προϊόντων (COM(94)0606 - C4-0115/95), καθώς και το σχετικό ψήφισμά του της 14ης Ιουλίου 1995 ((ΕΕ C 249 της 25.9.1995, σελ. 207)),

- έχοντας υπόψη την απόφασή του στη δεύτερη ανάγνωση της 21ης Απριλίου 1993 ((ΕΕ C 150 της 31.5.1993, σελ. 123)) για την κοινή θέση που εγκρίθηκε από το Συμβούλιο, με στόχο την έγκριση οδηγίας για την έκτη τροποποίηση της οδηγίας 76/768/ΕΟΚ περί προσέγγισης των νομοθεσιών των κρατών μελών, όσον αφορά τα καλλυντικά προϊόντα (C3-0010/93 - 00/0307 (SYN)),

- έχοντας υπόψη την οδηγία 93/35/ΕΟΚ του Συμβουλίου της 14ης Ιουνίου 1993, για την έκτη τροποποίηση της οδηγίας 76/768/ΕΟΚ περί προσέγγισης των νομοθεσιών των κρατών μελών όσον αφορά τα καλλυντικά προϊόντα ((ΕΕ L 151 της 23.6.1993, σελ. 32)),

- έχοντας υπόψη την έκθεση της Επιτροπής Περιβάλλοντος, Δημόσιας Υγείας και Προστασίας των Καταναλωτών (A4-0017/97),

1. εκφράζει τη λύπη του διότι η Επιτροπή φρονεί ότι πρέπει να υποβάλει προτάσεις για να αναστείλει επί διετία την ημερομηνία έναρξης ισχύος της απαγόρευσης για την οποία δεν προβλέπονται εναλλακτικές μέθοδοι πριν από την 1η Ιανουαρίου 1998,

2. αποδοκιμάζει την καθυστερημένη δημοσίευση της έκθεσης της Επιτροπής για το 1995, όσον αφορά την ανάπτυξη, επικύρωση και νόμιμη αποδοχή των μεθόδων που μπορούν να υποκαταστήσουν τα πειράματα σε ζώα, στον τομέα των καλλυντικών προϊόντων, παρά την επιτακτική ανάγκη να αξιολογηθούν οι εξελίξεις στον εν λόγω τομέα, λαμβάνοντας υπόψη τη δέσμευση της Επιτροπής στο πλαίσιο της οδηγίας 93/35/ΕΟΚ, να υποβάλει το αργότερο μέχρι την 1η Ιανουαρίου 1997, οιαδήποτε πρόταση για την ολική ή μερική άρση της απαγόρευσης επί της εμπορευματοποίησης των καλλυντικών προϊόντων ή συστατικών καλλυντικών προϊόντων, για τα οποία έχουν γίνει πειράματα σε ζώα, μετά την 1η Ιανουαρίου 1998[semigr ]

3. αποδοκιμάζει το γεγονός ότι τρία έτη μετά την έγκριση της οδηγίας 93/35/ΕΟΚ, η Επιτροπή δεν έχει ακόμη τη δυνατότητα να παράσχει αναλυτικές στατιστικές για τη δοκιμασία των καλλυντικών στην Ευρωπαϊκή Ένωση. Αυτό συμβαίνει, παρά το γεγονός ότι έχει διατυπωθεί - στο άρθρο 4, παράγραφος 1, σημείο ι) της οδηγίας 76/768/ΕΟΚ (όπως τροποποιήθηκε από την οδηγία 93/35/ΕΟΚ) - σαφής υποχρέωση των κρατών μελών να συλλέξουν τις εν λόγω πληροφορίες, και της Επιτροπής, να παράσχει ακριβή στοιχεία, όσον αφορά τον αριθμό και το είδος των πειραμάτων για τα καλλυντικά προϊόντα στο πλαίσιο της ετήσιας έκθεσής της[semigr ]

4. αποδοκιμάζει το γεγονός ότι έχει σημειωθεί τόσο μικρή πρόοδος στην υποκατάσταση των πειραμάτων με ζώα από δοκιμασίες καλλυντικών με εναλλακτικές μεθόδους, γεγονός το οποίο δημιουργεί ερωτηματικά για το κατά πόσον έχουν καταναλωθεί όλες οι δυνατές προσπάθειες για την ανάπτυξη και επικύρωση των εν λόγω εναλλακτικών μεθόδων, όπως απαιτείται, σύμφωνα με το άρθρο 4, παράγραφος 1, σημείο ι), της προαναφερθείσας οδηγίας 76/768/ΕΟΚ (όπως τροποποιήθηκε από την οδηγία 93/35/ΕΟΚ)[semigr ]

5. σημειώνει ότι η Επιτροπή πλέον αναγνωρίζει ότι η έκφραση «συνδυασμός συστατικών» περιλαμβάνει το τελικό προϊόν[semigr ]

6. καλεί την Επιτροπή:

α) να υποστηρίξει την πλήρη εφαρμογή της απαγόρευσης της εμπορευματοποίησης καλλυντικών προϊόντων, στις περιπτώσεις κατά τις οποίες το προϊόν, ή τα συστατικά, έχουν δοκιμαστεί σε ζώα μετά την 1η Ιανουαρίου 1998. Είναι πεπεισμένο ότι η εν λόγω προσέγγιση πρόκειται να αποτελέσει το μεγαλύτερο κίνητρο για τη βιομηχανία, τα κράτη μέλη και την Επιτροπή, ώστε να περατώσουν την απαραίτητη ανάπτυξη της επικύρωσης και νόμιμης αποδοχής μη ζωϊκών εναλλακτικών δοκιμασιών. Δεν πρόκειται να επηρεάσει αρνητικά την ασφάλεια των καταναλωτών, καθώς τα εκτιμώμενα 8.000 συστατικά που διατίθενται ήδη στη βιομηχανία καλλυντικών, μπορούν να εξακολουθήσουν να χρησιμοποιούνται για την ανάπτυξη νέων προϊόντων[semigr ]

β) να εξασφαλίσει ότι, στην περίπτωση που διατυπώσει πρόταση για την άρση οιουδήποτε μέρους της απαγόρευσης, το εν λόγω διάστημα δεν θα πρέπει να υπερβεί τα δύο έτη, και σε όλες τις περιπτώσεις, θα πρέπει να οριστούν σαφείς προθεσμίες[semigr ]

γ) να λάβει θετικά και επείγοντα μέτρα, ώστε να δοθεί νέα ώθηση στις προσπάθειες για την ανάπτυξη και επικύρωση εναλλακτικών μεθόδων. Συγκεκριμένα, θα πρέπει να διατυπωθεί επειγόντως δέσμευση για έρευνα σε άλλους τομείς προτεραιότητας, συμπεριλαμβανομένης της γενικής τοξικότητας, της καρκινογένεσης και της τερατογένεσης, καθώς και μέτρα για την επιβολή μεγαλύτερης βιομηχανικής δέσμευσης (όπως η προαναφερθείσα σύσταση του Κοινοβουλίου, σύμφωνα με την οποία όλες οι εταιρίες και τα ιδρύματα που διεξάγουν δοκιμασίες με ζώα στην ΕΕ, θα υποχρεωθούν να συμμετάσχουν σε μελέτες ανάπτυξης και επικύρωσης, ή να καταβάλουν εισφορά/δασμό για τη χρηματοδότηση έργου αυτού του είδους για τις εναλλακτικές μεθόδους)[semigr ]

δ) να αποφύγει περαιτέρω καθυστερήσεις κατά την έγκριση επικυρωμένων, μη ζωικών εναλλακτικών μεθόδων, γεγονός που απορρέει από τις προσπάθειες επίτευξης της ευρύτερης διεθνούς αποδοχής. Υπενθυμίζει ότι η αποδοχή αυτού του είδους δεν απαιτείται, σύμφωνα με την οδηγία 93/35/ΕΟΚ, και η οιαδήποτε αποτυχία να χρησιμοποιηθούν οι διαθέσιμες μη ζωικές μέθοδοι, ενδέχεται να αντιτίθεται στην οδηγία 86/609/ΕΟΚ[semigr ]

ε) να επιστήσει εξαιρετικά την προσοχή στο γεγονός ότι δεν έχουν επικυρωθεί όλες οι ζωικές δοκιμασίες, στο πλαίσιο της εξέτασης του επιπέδου επικύρωσης των εναλλακτικών μεθόδων, λαμβάνοντας υπόψη ότι, σε αυτές τις περιπτώσεις, οι εναλλακτικές μέθοδοι χρειάζονται απλώς επικύρωση, για να παράσχουν ισοδύναμο επίπεδο προστασίας με τις μη επικυρωμένες ζωικές δοκιμασίες[semigr ]

στ) να λάβει άμεσα μέτρα για την ενίσχυση της υποχρέωσης των κρατών μελών να συλλέξουν τις στατιστικές πληροφορίες που απαιτούνται, δυνάμει της οδηγίας 93/35/ΕΟΚ, και να παρουσιάσουν, χωρίς περαιτέρω καθυστέρηση, λεπτομερή στοιχεία για τον αριθμό και το είδος των πειραμάτων σε ζώα, για δοκιμασία καλλυντικών ανά κράτος μέλος[semigr ]

ζ) να καταρτίσει συνεκτική στρατηγική, σε συμφωνία με όλα τα ενδιαφερόμενα μέρη για την προώθηση της ανάπτυξης, της επικύρωσης και της νόμιμης αποδοχής των εναλλακτικών μεθόδων για τα ζωικά πειράματα στον τομέα των καλλυντικών[semigr ]

η) να συμπεριληφθούν ως τμήμα του πέμπτου Προγράμματος Πλαισίου Έρευνας και Ανάπτυξης, οι δραστηριότητες Ε & Α σχετικά με την έρευνα για εναλλακτικές μεθόδους πειραμάτων που αφορούν οξεία και χρόνια αναπαραγωγική τοξικότητα, καρκινογένεση, τερατογένεση και τοξικότητα κατά τις διεργασίες αναπαραγωγής στον τομέα των καλλυντικών[semigr ]

7. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.